השליח הנשיאותי המיוחד לענייני אקלים

השליח הנשיאותי המיוחד של ארצות הברית לענייני אקלים (באנגלית: U.S. Special Presidential Envoy for Climate) הוא תפקיד בממשלה הפדרלית של ארצות הברית, האחראי על גיבוש מדיניות האנרגיה והאקלים של הקבינט. מאייש התפקיד הראשון והנוכחי הוא ג'ון קרי, שמונה לכך בידי הנשיא ג'ו ביידן.

היסטוריה 
ב-23 בנובמבר 2020 הכריז הנשיא הנבחר של ארצות הברית, ג'ו ביידן כי מזכיר המדינה האמריקאי לשעבר, ג'ון קרי ישמש כשליח הנשיאותי המיוחד לאקלים ואף יהיה חבר במועצה לביטחון לאומי של ארצות הברית (NSC). ביידן הכריז כי הממשל בהנהגתו צפוי לחזור להסכם פריז ממנו פרש הנשיא, דונלד טראמפ. ביידן הכריז כי קרי "ילחם בשינוי האקלים במשרה מלאה כשליח הנשיאותי המיוחד לענייני אקלים ויהיה חלק מהמועצה לביטחון הפנים".

קרי אינו הראשון שמשמש כיועץ לענייני האקלים. בין 2009 ל-2011 כיהנה אשת העסקים קרול בראונר  כמנהלת משרד הבית הלבן למדיניות אנרגיה ושינויי אקלים  אך על פי פרסומים בתקשורת תפקידו של קרי יהיה במתכונת שונה, מלבד זאת תפקידו יהיה התפקד הראשון שעוסק אך ורק בטיפול במשבר האקלים ולא בנושאים משיקים נוספים (כגוון מדיניות אנרגיה).

באפריל 2021 השגריר ג'ון קרי נהיה הבכיר הראשון במנהל ביידן שביקר בסין. הוא התדיין על נושאים רבים, בין השאר על ההחלטה של יפן לשפוך מים רדיואקטיביים מהכור הגרעיני בפוקושימה אל האוקיינוס השקט.

ראו גם 
 יועצת האקלים הלאומית של הבית הלבן

הערות שוליים 

מדיניות שינוי אקלים בארצות הברית
משרד הרשות המבצעת של נשיא ארצות הברית
נשיאות ג'ו ביידן